কিন্তু কংগ্রেসের দাবি, পাঞ্জাব ন্যাশনাল ব্যাঙ্ক (পিএনবি) কর্তৃপক্ষ মেহুল চোকসির বিরুদ্ধে অভিযোগ প্রধানমন্ত্রীর অফিস ও অর্থ মন্ত্রকে পাঠিয়ে দেওয়ার পর ওই ২৪ লক্ষ টাকা নেওয়া হয়েছিল৷ পিএনবি গুজরাত হাইকোর্টে হলফনামা দিয়ে বলেছিল, মেহুল ভারতের বাইরে পালিয়ে যেতে পারেন৷ আদতে তাই হয়েছে। চলতি বছরের ৪ জানুয়ারি চোকসি ভারত ছেড়ে পালান৷ প্রায় মাসখানেক অতিক্রান্ত হওয়ার পর, ১৫ ফেব্রুয়ারি থেকে সিবিআই হানা শুরু হয়৷ তার পর ২০ ফেব্রুয়ারি জেটলির মেয়ে ও জামাইয়ের ফার্ম সেই ২৪ লক্ষ টাকা ফেরত দেয়৷ জেটলির মেয়ে-জামাইয়ের যুক্তি ছিল, তাঁরা কোনও কাজ করেননি, তাই টাকা নিতেও চান না।